CELEX: 62016CN0260
Language: lv
Date: 2016-05-11 00:00:00
Title: Lieta C-260/16: Lūgums sniegt prejudiciālu nolēmumu, ko 2016. gada 11. maijā iesniedza Tribunale Amministrativo Regionale per il Lazio (Itālija) – Associazione Italiana dei Corrieri Aerei Internazionali (AICAI) u.c./Autorità per le Garanzie nelle Comunicazioni, Ministero dello Sviluppo Economico

19.9.2016   
            
            
               LV
            
            
               Eiropas Savienības Oficiālais Vēstnesis
            
            
               C 343/20
            
         Lūgums sniegt prejudiciālu nolēmumu, ko 2016. gada 11. maijā iesniedza Tribunale Amministrativo Regionale per il Lazio (Itālija) – Associazione Italiana dei Corrieri Aerei Internazionali (AICAI) u.c./Autorità per le Garanzie nelle Comunicazioni, Ministero dello Sviluppo Economico
   
   (Lieta C-260/16)
   (2016/C 343/31)
   Tiesvedības valoda – itāļu
   
      Iesniedzējtiesa
   
   
      Tribunale Amministrativo Regionale per il Lazio
   
   
      Pamatlietas puses
   
   
      Prasītājas: Associazione Italiana dei Corrieri Aerei Internazionali (AICAI), DHL Express (Italy) Srl, Federal Express Europe Inc., United Parcel Service Italia Ups Srl
   
   
      Atbildētāji: Autorità per le Garanzie nelle Comunicazioni, Ministero dello Sviluppo Economico
   
   
      Prejudiciālie jautājumi
   
   
               1)
            
            
               Vai Eiropas Savienības tiesības, konkrēti, Direktīvas 97/67/EK (1) ar vēlākiem papildinājumiem un grozījumiem, kas izdarīti ar Direktīvu 2008/6/EK (2), 2. panta 1., 1.a un 6. punkts liedz piemērot valsts tiesisko regulējumu – proti, Leģislatīvā dekrēta Nr. 261/1999 2. panta a) un f) punktu, kā arī 2015. gada 23. marta Lēmuma AGCOM 129/15/CONS A pielikumā ietverto “Noteikumu par atļaujām sniegt pasta pakalpojumus sabiedrībai” 1. panta 1. punkta g) un r) apakšpunktu, lasot tos kopsakarā vienu ar otru un kopā ar i) apakšpunktu, un tiem atbilstošo ar Ekonomikas attīstības ministrijas 2015. gada 29. jūlija Dekrētu apstiprināto “Kārtību, kādā piešķiramas atļaujas sniegt pasta pakalpojumus sabiedrībai”–, kas pasta pakalpojuma jēdzienā iekļauj arī kurjerpasta pakalpojumus?
            
         
               2)
            
            
               Vai Eiropas Savienības tiesības, konkrēti, Direktīvas 97/67/EK ar vēlākiem papildinājumiem un grozījumiem, kas izdarīti ar Direktīvu 2008/6/EK, 9. panta 1. punkts un 2. panta 19. punkts, kā arī samērīguma un saprātīguma princips liedz piemērot valsts tiesisko regulējumu – proti, Leģislatīvā dekrēta Nr. 261/1999 6. panta 1. punktu, kā arī 2015. gada 23. marta Lēmuma AGCOM 129/15/CONS A pielikumā ietverto “Noteikumu par atļaujām sniegt pasta pakalpojumus sabiedrībai” 8. pantu un tiem atbilstošo ar Ekonomikas attīstības ministrijas 2015. gada 29. jūlija Dekrētu apstiprināto “Kārtību, kādā piešķiramas atļaujas sniegt pasta pakalpojumus sabiedrībai” –, kas kurjerpasta pakalpojumu sniedzējiem paredz pienākumu papildus atļaujai, kas vajadzīga, lai nodrošinātu pamatprasību ievērošanu pasta pakalpojumu sniegšanas jomā, saņemt arī vispārēju atļauju?
            
         
               3)
            
            
               Vai Eiropas Savienības tiesības, konkrēti, Direktīvas 97/67/EK ar vēlākiem papildinājumiem un grozījumiem, kas izdarīti ar Direktīvu 2008/6/EK, 7. panta 4. punkts un 9. panta 2. punkts liedz piemērot valsts tiesisko regulējumu – proti, Leģislatīvā dekrēta Nr. 261/1999 6. panta 1.a punktu un 10. panta 2. punktu, kā arī 2015. gada 23. marta Lēmuma AGCOM 129/15/CONS A pielikumā ietverto “Noteikumu par atļaujām sniegt pasta pakalpojumus sabiedrībai” 11. panta 1. punkta f) apakšpunktu un 15. panta 2. punktu un tiem atbilstošās ar Ekonomikas attīstības ministrijas 2015. gada 29. jūlija Dekrētu apstiprinātās “Kārtības, kādā piešķiramas atļaujas sniegt pasta pakalpojumus sabiedrībai”, 9. pantu –, kas kurjerpasta pakalpojumu sniedzējiem paredz pienākumu veikt iemaksas universālā pakalpojuma kompensācijas fondā?
            
         
               4)
            
            
               Vai Eiropas Savienības tiesības, konkrēti, Direktīvas 97/67/EK ar vēlākiem papildinājumiem un grozījumiem, kas izdarīti ar Direktīvu 2008/6/EK, 9. panta 2. punkts liedz piemērot valsts tiesisko regulējumu – proti, Leģislatīvā dekrēta Nr. 261/1999 6. un 10. pantu, kā arī 2015. gada 23. marta Lēmuma AGCOM 129/15/CONS A pielikumā ietverto “Noteikumu par atļaujām sniegt pasta pakalpojumus sabiedrībai” 11. panta 1. punkta f) apakšpunktu un 15. panta 2. punktu un tiem atbilstošās ar Ekonomikas attīstības ministrijas 2015. gada 29. jūlija Dekrētu apstiprinātās “Kārtības, kādā piešķiramas atļaujas sniegt pasta pakalpojumus sabiedrībai” 9. pantu –, kas neparedz izvērtēt gadījumus, kuros iemaksas universālā pakalpojuma izmaksu kompensācijas fondā uzsakāmas par lietderīgām, un neparedz atšķirīgus piemērošanas nosacījumus atkarībā no nodokļu maksātāju subjektīvās situācijas un situācijas tirgos?
            
         
      (1)  
   
               —
            
            
               Eiropas Parlamenta un Padomes 1997. gada 15. decembra Direktīva 97/67/EK par kopīgiem noteikumiem Kopienas pasta pakalpojumu iekšējā tirgus attīstībai un pakalpojumu kvalitātes uzlabošanai (OV 1998, L 15, 14. lpp.).
            
         
      (2)  
   
               —
            
            
               Eiropas Parlamenta un Padomes 2008. gada 20. februāra Direktīva 2008/6/EK, ar ko Direktīvu 97/67/EK groza attiecībā uz Kopienas pasta pakalpojumu iekšējā tirgus pilnīgu izveidi (OV 2008, L 52, 3. lpp.).